**Roman Bürki** (\* 14. november 1990, Münsingen, Švajčiarsko) je švajčiarsky profesionálny futbalista, ktorý hráva na poste brankára v klube St. Louis City SC v Major League Soccer.

Klubová kariéra
---------------

Bürki vyrastal v tíme FC Münsingen. V roku 2005 sa pripojil k mládežníckemu tímu BSC Young Boys.

### Thun a Schaffhausen (hosťovania)

V lete 2009 bol Bürki poslaný na polročné hosťovanie do druholigového tímu FC Thun. V tíme debutoval 29. septembra pri výhre 9:0 nad Stade Nyonnais, pre Bürkiho to bol zároveň debut medzi seniormi.

Po návrate z hosťovania v FC Thun bol vo februári 2010 poslaný na ďalšie polročné hosťovanie tentokrát do FC Schaffhausen v druhej švajčiarskej lige.

### BSC Young Boys

V lete 2010 sa vrátil z druhého hosťovania do BSC Young Boys. Dňa 17. júla odohral svoj prvý zápas za Young Boys pri remíze 1:1 s FC Thun. V tíme pôsobil polroka a v zime bol poslaný na ďalšie hosťovanie.

### Grasshopper Club Zürich

V januári 2011 bol poslaný na hosťovanie do Grasshopper Club Zürich. Hosťovanie trvalo až do leta 2013. V tíme debutoval 2. apríla pri remíze 2:2 s AC Bellinzona.

V sezóne 2012/13 s tímom vyhral švajčiarsky pohár keď vo finále zdolali po penaltovom rozstrele Bazilej.

Po skončení hosťovania v lete 2013 sa Bürki oficiálne stal hráčom Grasshopper Club Zürich.

### SC Freiburg

Dňa 24. mája 2014 prestúpil Bürki do nemeckého klubu SC Freiburg v Bundeslige. V tíme debutoval 23. augusta pri prehre 0:1 s Eintrachtom Frankfurt. Bürki nastúpil do všetkých zápasov v Bundeslige no jeho tím nakoniec zostúpil do 2. Bundesligy.

### Borussia Dortmund

Dňa 14. júna 2015 prestúpil Bürki v rámci Bundesligy do Borussie Dortmund za poplatok 3,5 milióna eur. V tíme debutoval 30. júla v prvom zápase tretieho predkola Európskej ligy UEFA 2015/16 pri víťazstve 1:0 nad Wolfsberger AC. V Bundeslige debutoval 15. augusta pri víťazstve 4:0 nad Borussiou Mönchengladbach. V prvej sezóne za BVB odohral 42 zápasov a zaznamenal 12 čistých kont.

V sezóne 2016/17 vyhral s Dortmundom DFB-Pokal, vo finále zdolali Eintracht Frankfurt 3:1.

V sezóne 2017/18 sa stal Bürki prvým brankárom, ktorý zaznamenal čisté konto v prvých piatich zápasov Bundesligy.

Po šiestich sezónach ako jednotka BVB jeho miesto v sezóne 2021/22 zaujal jeho krajan Gregor Kobel. V sezóne 2021/22 odohral Bürki iba jeden zápas.

### St. Louis City SC

Dňa 16. marca 2022 sa Bürki dohodol na zmluve so St. Louis City SC, expanzným tímom MLS pre sezónu 2023. Bürki bude poberať plat 1,5 milióna eur základný plat a stane sa najlepšie plateným brankárom Major League Soccer. Do tímu prišiel po sezóny 2021/22 a stihol odohrať štyri zápasy aj za rezervný tím St. Louis City SC 2 v MLS Next Pro. Bürki sa stal historický prvým kapitánom klubu. V tíme debutoval 26. februára 2023 pri víťazstve 3:2 nad Austinom.

Reprezentačná kariéra
---------------------

Bürki reprezentoval Švajčiarsko v kategórii do 21 rokov.

V roku 2014 bol Bürki súčasťou konečnej nominácie na Majstrovstvá sveta vo futbale 2014 no na turnaji neodohral ani jeden zápas. Debut v reprezentácii si odkrútil 18. novembra v priateľskom zápase proti Poľsku (remíza 2:2).

Bürki bol členom konečnej nominácia aj na EURO 2016 a Majstrovstvá sveta vo futbale 2018 no vždy bol v pozícii dvojky pred Yannom Sommerom. Po Majstrovstvách sveta ukončil svoju reprezentačnú kariéru.

Štatistiky
----------

*K 19. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Kontinentálne súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FC Thun (hosť.) | 2009/10 | Challenge League | 4 | 0 | 2 | 0 | ― | ― | 6 | 0 |
| FC Schaffhausen (hosť.) | 2009/10 | 9 | 0 | ― | ― | ― | 9 | 0 |
| BSC Young Boys | 2010/11 | Švajčiarska superliga | 2 | 0 | 0 | 0 | 2**1** | 0 | ― | 4 | 0 |
| Grasshopper (hosť.) | 2010/11 | Švajčiarska superliga | 11 | 0 | 0 | 0 | ― | ― | 11 | 0 |
| 2011/12 | 31 | 0 | 0 | 0 | ― | ― | 31 | 0 |
| 2012/13 | 34 | 0 | 4 | 0 | ― | ― | 38 | 0 |
| Grasshopper | 2013/14 | 34 | 0 | 3 | 0 | 4**2 1** | 0 | ― | 41 | 0 |
| Celkom | 110 | 0 | 7 | 0 | 4 | 0 | ― | 121 | 0 |
| SC Freiburg | 2014/15 | Bundesliga | 34 | 0 | 2 | 0 | ― | ― | 36 | 0 |
| Borussia Dortmund | 2015/16 | 33 | 0 | 6 | 0 | 3**1** | 0 | ― | 42 | 0 |
| 2016/17 | 27 | 0 | 4 | 0 | 8**2** | 0 | 1**3** | 0 | 40 | 0 |
| 2017/18 | 33 | 0 | 3 | 0 | 10**2 1** | 0 | 1**3** | 0 | 47 | 0 |
| 2018/19 | 32 | 0 | 1 | 0 | 7**2** | 0 | ― | 40 | 0 |
| 2019/20 | 31 | 0 | 0 | 0 | 8**2** | 0 | 0 | 0 | 39 | 0 |
| 2020/21 | 19 | 0 | 1 | 0 | 4**2** | 0 | 0 | 0 | 24 | 0 |
| 2021/22 | 1 | 0 | 0 | 0 | 0 | 0 | 0 | 0 | 1 | 0 |
| Celkom | 176 | 0 | 15 | 0 | 40 | 0 | 2 | 0 | 233 | 0 |
| St. Louis City SC 2 | 2022 | MLS Next Pro | 4 | 0 | 0 | 0 | ― | ― | 4 | 0 |
| St. Louis City SC | 2023 | MLS | 23 | 0 | 0 | 0 | 1**4** | 0 | ― | 24 | 0 |
| Celkovo | 362 | 0 | 26 | 0 | 47 | 0 | 2 | 0 | 437 | 0 |

Poznámky
**1** Európska liga UEFA
**2** Liga majstrov UEFA
**3** DFL-Supercup
**4** Leagues Cup
### Medzinárodné

*K 22. júnu 2022*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Švajčiarsko | 2014 | 1 | 0 |
| 2015 | 3 | 0 |
| 2016 | 2 | 0 |
| 2017 | 1 | 0 |
| 2018 | 2 | 0 |
| Celkovo | 9 | 0 |

Úspechy hráča
-------------

**Grasshopper Club Zürich**

* Švajčiarsky pohár: 2012/13

**Borussia Dortmund**

* DFB-Pokal: 2016/17, 2020/21
* DFL-Supercup: 2019

Referencie
----------

1. ↑  PRESS, Associated. Borussia Dortmund sign Swiss goalkeeper Roman Burki from Freiburg. *The Guardian*, 2015-06-14. Dostupné online [cit. 2023-08-19]. ISSN 0261-3077. (po anglicky)
2. ↑  RND, Sportredaktion. *Roman Bürki über seine Degradierung beim BVB: "Man sollte auch den Menschen dahinter sehen"* [online]. www.sportbuzzer.de, 2022-04-05, [cit. 2023-08-19]. Dostupné online. (po nemecky)
3. ↑  SC, St Louis CITY. *St. Louis CITY SC Signs Swiss Goalkeeper Roman Bürki From Bundesliga Club Borussia Dortmund | St. Louis SC* [online]. St. Louis CITY SC, [cit. 2023-08-19]. Dostupné online. (po anglicky)
4. ↑  HOCHMAN, Benjamin. *Hochman: With goalie Roman Burki, City SC tries to ‘catch up to his standard’* [online]. STLtoday.com, 2023-02-16, [cit. 2023-08-19]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Roman Bürki**

Externé odkazy
--------------

Zdroj
-----

*Tento článok je čiastočný alebo úplný preklad článku Roman Bürki na anglickej Wikipédii.*